สวัสดีค่ะ ดิฉันได้มีอาการปวดท้องน้อยอย่างหนักเป็นเวลาสี่ห้าวันจึงได้ไปหา ตรวจฉี่และเลือดผลปรากฏว่าท้อง และได้มีการอัลตราซาวด์แต่ไม่พบตัวเด็กสันนิษฐานว่าอาจท้องนอกมดลูก ดิฉันจึงทำการย้ายโรงพยาบาลไปอีกที่ คุณบอกว่าให้รออีก2สัปดาห์ เพราะตัวอ่อนอาจตะเล็กเกินไปอยู่ หลังจากนั้นดิฉันได้ไปพบตามนัดเมื่อวันที่4/04/2562 ที่ผ่านมา คุณอัลตราซาวด์ไม่พบเด็กพบเพี่ยงถุงครรภ์ขนาด1เซนเท่านั้น และแต้งว่าเด็กไม่เจริญเติบโต ดิฉันถามว่าต้องขูดมดลูกหรือไม่ ได้บอกว่าไม่ต้องเดียวประจำเดือนจะมาเอง จนวันประจำเดือนยังไม่มาและมีอาการปวดท้องบ้างประปลายและมีอาการอ้วกบ้างนิดหน่อย อยากทราบว่าจำเป็นต้อกลับไปหาเพื่อขูดมดลูกไหมคะหรือประจำจะมาช่วงไหนคะ ค่อนข้างกังวล
สวัสดีค่ะ การแท้งคือการที่ตัวอ่อนเสียชีวิตและหลุดออกจากมดลูก เกิดจากหลายสาเหตุทั้งปัจจัยเกี่ยวกับตัวอ่อนเองหรือปัจจัยทางมารดาการแท้งมีทั้งแท้งสมบูรณ์คือตัวอ่อนและถุงหุ้มตัวอ่อนและเลือดหลุดออกมาหมด ปากมดลูกปิด ไม่มีเลือดออกมาอีก อันนี้ไม่ต้องขูดมดลูก แต่ถ้าเป็นแท้งไม่สมบูรณ์คือมีตัวอ่อนกับเลือดไหลออกมาเรื่อยๆ ปากมดลูกไม่ปิด อาจจะต้องทำการขูดมดลูกเพื่อช่วยให้ตัวอ่อนออกมาให้หมด เลือดจะได้ไม่ไหลออกมาจนมีภาวะช็อกจากการเสียเลือดหลังจากแท้ง ประจำเดือนควรจะกลับมาเป็นปกติภายใน 4-6 สัปดาห์ นั่นคือกลับมามีการตกไข่และตั้งครรภ์ได้ หากหลังจากแท้งยังมีอาการปวดหน่วงท้องน้อย เลือดออกจากช่องคลอดมากผิดปกติ ควรกลับไปตรวจซ้ำว่าได้แท้งครบแล้วหรือไม่ แพทย์จะอัลตราซาวน์ดูเบื้องต้นก่อน หากพบว่ายังมีตัวอ่อนหลงเหลืออยู่จึงจะพิจารณาทำการขูดมดลูกค่ะการดูแลตัวเองเบื้องต้น งดการมีเพศสัมพันธ์ ไม่ซื้อยาปรับฮอร์โมนหรือยาสตรีใดๆมากินเอง และสังเกตอาการดังกล่าวไป